Cuneiform Tablet Belleten 63 391-4
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr i-ku-pí-a ù ú-ṣur-ša-a-šùr qí-bi-ma um-ma ili₅-we-da-ku-ma 4 ma-na KÙ.BABBAR ša sú-e-a ša i-dí-lim DUMU šar-ì-lí a-na ší-a-ma-tim a-na a-lim{ki} i-ni-iš-ú-ma a-šùr-mu-ta-bi₄-il₅ KÙ.BABBAR il₅-qé-ú-šu i-na KÙ.BABBAR šu-a-tí qá-tí ša-ak-na-at ṭup-pá-am ḫa-ar-ma-am ša ku-nu-uk sú-e-a ú-kà-a-al ša i-na KÙ.BABBAR šu-a-tí qá-tí ša-ak-na-at-ni a-ma-kam ṣa-áb-ta-šu-ma šu-ma ṭá-ba-tum KÙ.BABBAR li-dí-in šu-ma ṣa-al-tám e-pá-áš a-ta a-ḫi-tám i-zi-iz-ma i-ku-pì-a u-ṣur-ša-a-šur ki-ma i-a-tí a-na da-ni-tí-šu-nu li-ir-dí-ú-šu šu-ma um-ma šu-ut-ma KÙ.BABBAR lá ú-ta-ar ṭup-pu-šu iš-tù u₄-mì-im ša il₅-qé-ú 1 ma-na-um 3 GÍN ḫi-ir-ma-nim ša šu-ma ṭup-pá-am ša KIŠIB sú-e-a uk-ta-lim-šu ša i-na KÙ.BABBAR a-mì-im qá-tí ša-ak-na-at-ni